### Beslutning

Godkendt med Teknik- og Miljøudvalgets bemærkning.

### Sagsfremstilling

## Resume og sagens baggrund

De indledende undersøgelser af et kommende boligområde ved Ubby-Jerslev viser, at området er placeret på tørvejord, og at der er store arkæologiske interesser. Omkostningerne til en byggemodning vil medføre, at grundende ikke vil være konkurrencedygtige.

## Indstillinger

Direktøren indstiller, at byggemodningen af storparcel 2 og 3 opgives.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Administrationen har undersøgt mulighederne for at byggemodne storparcel 2 og 3 i Lokalplan nr. 1.17 ved Ubby-Jerslev, et samlet areal på ca. 65.000 m2 .
[adresse] er planlagt med ca. 35 parcelhuset og storparcel 3 er planlagt til tæt-lav bebyggelse (rækkehuse).

Lokalplanens storparcel 1 er byggemodnet, og er under udbygning til parcelhuse.

Indenfor lokalplanens storparcel 2 og 3 er der lavet indledende geotekniske undersøgelser, og [adresse] har udført en arkæologisk forundersøgelse.

*Geotekniske undersøgelser*2/3 af arealet er relativt lavt beliggende, og der er fundet tørv og gytje (dynd/mudder) nogen steder op til ca. 4 meter under terræn.
Byggeri på tørvejord kan umiddelbart ikke anbefales. Der er risiko for betydelige terræn sætninger i takt med at tørvejorden omsættes. Administrationen vurderer, at det vil være relativt omkostningstungt at udskifte op til 4 meter tørvejord med råjord eller stabilgrus.

*Arkæologisk forundersøgelse*Museum [adresse] har gennemført en arkæologisk forundersøgelse. Undersøgelsen viser, at der skal gennemføres en fuld udgravning af området hvis det skal byggemodnes.

[adresse] opsummerer forundersøgelsen således;

*"Som det fremgår af udtalelsen og forundersøgelsesrapporten, blev der påtruffet genstandsrige kulturlag og spor efter forhistoriske aktiviteter (blandt andet økseproduktion i bondestenalderen, beboelse i jernalder og formodentlig vikingetid samt deponeringer af keramik fra tiden omkring kristi fødsel i stensamlinger) på arealet, hvorfor store dele er udpeget til egentlig udgravning eller alternativt in situ bevaring før arealet kan byggemodnes.

Vi er gået i gang med et udarbejde et budget for, hvad det vil koste for jer som bygherre at få dokumenteret og ”fjernet” de væsentlige fortidsminder på arealet, så i har noget konkret at forholde jer til. Dette budget skal indsendes til godkendelse i [adresse] og Kulturstyrelsen, før vi kan sende det til jer. Hvis i ønsker at opgive de samlede anlægsomkostninger til [adresse] og kulturstyrelsens tilskudsvurdering, må i meget gerne kontakte os med dette per mail eller telefon. Generelt er kulturarvsarealerne dog oprettet som en ”advarsel” til bygherre mod omkostningstunge arealer i forhold til arkæologi, hvorfor der normalt ikke  gives tilskud til bygherrebetalte undersøgelser på kulturarvsareal (normalt gives tilskud dog overvejende til private bygherrer, hvor arkæologi udgør en uforholdsmæssig stor del af de samlede omkostninger). "*

[adresse] har sendt et budget for arkæologiske undersøgelser for 20.000 m2 på 5 mio. kr. inkl. moms.

*Anbefaling om ændret anvendelse af storparcel 2 og 3*Administrationen vurderer på baggrund af de geotekniske undersøgelser, og den arkæologiske forundersøgelse, at de forventede øgede omkostninger ved en byggemodning vil medføre, at arealerne ikke vil være økonomisk attraktive til boligformål.
Det er derfor administrationens anbefaling, at arealerne anvendes til andre formål, fx bynær rekreativ natur i tilknytning til Troldebjergskoven mod øst og skovstien der afgrænser område mod nord.

## Økonomiske konsekvenser

Der har været udgifter til geoteknik og arkæologiske forundersøgelser på ca. 534.000 kr.

Udgifterne er finansieret i forbindelse med de kvartalsvise opgørelser over køb og salg af faste ejendomme og grunde.

[adresse] bemærkninger er indarbejdet i sagen.

### Sagens forløb

05-01-2023 Teknik- og Miljøudvalget
Anbefales, med bemærkning om, at området kan indtænkes for eksempel til rekreativ skovrejsning. Samtidig ønskes der en undersøgelse af hvilke nye boligudviklingsområder, der kan peges på.
18-01-2023 Økonomiudvalget
Anbefales med Teknik- og Miljøudvalgets bemærkning.